קלוד סוטה

קלוד סוטה (בצרפתית: Claude Sautet; 23 בפברואר 1924 – 22 ביולי 2000) היה תסריטאי ובמאי סרטים צרפתי.

ביוגרפיה
קלוד סוטה נולד במונרוז', הו-דה-סיין, צרפת. הוא למד בתחילה ציור ופיסול בטרם למד קולנוע באוניברסיטה בפריז, שם הוא החל את הקריירה שלו ומאוחר יותר נהיה מפיק טלוויזיה. הוא צילם את סרטו הראשון Bonjour Sourire ב-1955.

הוא עלה לתודעה הבינלאומית עם סרטו Les Choses de la Vie ב-1969, לו הוא כתב את התסריט ואותו ביים, כמו יתר סרטיו. הדבר היה ניכר בתחרות בפסטיבל קאן בשנת 1970, שם הוא זכה לקבלת פנים נלהבת. סרטו גם חידש את הקריירה של רומי שניידר, ששיחקה בהרבה מסרטיו של סוטה כגון מקס והגרוטאות (Max et les Ferrailleurs) ב-1971, שם היא גילמה את דמותה של זונה בעוד שבסרט סזאר ורוזאלי (César et Rosalie) מ-1972 היא שיחקה אישה נשואה שמאהבה הקודם שב לחייה.

הסרט ונסן, פול, פרנסואה והאחרים (Vincent, Paul, François, et les Autres) משנת 1974 הוא אחד מסרטיו של סוטה שנתקבלו באהדה הרבה ביותר. ארבעה גברים בגיל העמידה מבלים יחדיו בכפר בכל סוף שבוע בעיקר על מנת לדון אודות חייהם. הסרט מציג כמה מגדולי השחקנים של הקולנוע הצרפתי כמו מישל פיקולי, איב מונטן, ז'ראר דפארדיה וסטפאן אודראן.

הוא זכה לתשבחות נלהבות אפילו יותר מצד הביקורת עבור סרטו Mado משנת 1976.

סרטו Simple Story במקור (Une Histoire simple) היה מועמד לזכייה בפרס האוסקר כסרט הזר הטוב ביותר. הסרט הציג את שניידר שוב, בפעם הזאת כאישה עובדת שאינה רווחת נחת מחייה, המצויה בשנות הארבעים לחייה. היא זכתה על הופעתה בו לפרס הסזאר כשחקנית הטובה ביותר.

בשנות השמונים הוא עשה שני סרטים בלבד Garçon! ב-1983, דרמה בכיכובו של איב מונטן כסופר בגיל העמידה, והקומדיה Quelques Jours Avec Moi ב-1988.

ב-1993, זכה קלוד סוטה באריה הכסף בפסטיבל הסרטים של ונציה וזכה בפרס הסזאר כבמאי הטוב ביותר עבור סרטו לב בחורף (Un Coeur En Hiver). הוא זכה שוב בסזאר שלוש שנים לאחר מכן על סרטו נלי ומר ארנו. בשני הסרטים כיכבה עמנואל ביאר.

מלבד התסריטים שהוא כתב עבור סרטיו, סוטה גם כתב תסריטים עבור במאים אחרים.

קלוד סוטה הלך לעולמו בפריז בשנת 2000 ממחלת הסרטן ונקבר בבית הקברות מונפרנאס.

פילמוגרפיה (כבמאי)
 Bonjour sourire (1955)
 Classe Tous Risques (1960)
 L'arme à gauche (1965)
 כאלה הם החיים (Les Choses De La Vie) (1969)
 מקס והגרוטאות (Max (et Les Ferrailleurs)) (1971)
 ונסן, פרנסואה, פול והאחרים (Vincent, François, Paul et les autres) (1974)
 Mado (1976)
 Une histoire simple (1978)
 Un Mauvais Fils (1980)
 Garçon! (1983)
 Quelques Jours Avec Moi (1988)
 לב בחורף (Un cœur en hiver) (1991)
 נלי ומר ארנו (Nelly et Monsieur Arnaud) (1995)

פילמוגרפיה (כתסריטאי)
 (Les Yeux sans visage (1959 בבימויו של ג'ורג' פראנז'ו
 (Symphonie pour un massacre (1963 בבימויו של ז'אק דרה
 (Peau de banane (1963 בבימויו של מרסל אופולס
 (L'Âge ingrat (1964 בבימויו של ג'יל גראנג'ה
 (Échappement libre (1964 בבימויו של ז'אן בקר
 (La Vie de château (1965, בבימויו של ז'אן פול ראפנו
 (Mise à sac (1967, בבימויו של אלן קבלייה
 (Borsalino (1970, בבימויו של ז'אק דרה
 (Les Mariés de l'an II (1971, בבימויו של ז'אן-פול ראפנו
 (Mon ami le traître (1988, בבימויו של חוזה ז'ובאני
 הצטלבות (Intersection) (1994), בבימויו של מרק ריידל

פילמוגרפיה (אחרת)
 פטריק דיוויר (1992), סרט תיעודי של מרק אספוסיטו.

קישורים חיצוניים

 הכרת הקולנוע: מאגר מידע על במאי הסרטים הגדולים
 
 

ערכים שבהם תבנית בריטניקה אינה מתאימה
במאי קולנוע צרפתים
זוכי פרס סזאר
אישים הקבורים בבית הקברות מונפרנאס

צרפתים שנולדו ב-1924
צרפתים שנפטרו ב-2000